|  |  |
| --- | --- |
|  | **2025** |
|  |  |

**ROMÂNIA**

**MINISTERUL AFACERILOR INTERN**

**INSPECTORATUL GENERAL AL POLIȚIEI DE FRONTIERĂ**



**INSPECTORATUL TERITORIAL AL POLIŢIEI DE FRONTIERÃ IAŞI**

**NOTĂ DE INFORMARE PRIVIND PRELUCRAREA DATELOR CU CARACTER PERSONAL DE CĂTRE INSPECTORATUL TERITORIAL AL POLIȚIEI DE FRONTIERĂ IAȘI**

*Această notă de informare explică modul în care* **Inspectoratul Teritorial al Poliției de Frontieră Iași** *colectează, utilizează și protejează datele cu caracter personal, în conformitate cu prevederile Regulamentului General privind Protecția Datelor (RGPD) și ale Legii nr. 363/2018. Veți găsi detalii despre drepturile dumneavoastră privind datele personale, motivele și temeiurile prelucrării acestora, destinatarii datelor, precum și măsurile de protecție aplicate.*

**Cuprins**

[1. CONSIDERATII GENERALE 2](#_Toc178666047)

[2. INFORMARE PRIVIND PRELUCRAREA DATELOR CU CARACTER PERSONAL DE CĂTRE I.T.P.F. IAȘI 3](#_Toc178666048)

[*2.1. Identitatea operatorului* 3](#_Toc178666049)

[*2.2. Informații generale despre I.T.P.F. Iași* 3](#_Toc178666050)

[*2.3. Temeiul legal al prelucrării datelor* 4](#_Toc178666051)

[*2.4. Scopurile prelucrării* 6](#_Toc178666052)

[*2.5. Categorii de date cu caracter personal prelucrate de I.T.P.F.Iași* 8](#_Toc178666053)

[*2.6. Categorii de destinatari* 9](#_Toc178666054)

[*2.7. Transferurile de date cu caracter personal către ţări terţe sau organizaţii internaţionale* 9](#_Toc178666055)

[*2.8. Perioada de stocare a datelor cu caracter personal* 9](#_Toc178666056)

[3. DREPTURILE PERSOANELOR VIZATE 9](#_Toc178666057)

[*3.1. Drepturile persoanelor vizate prevăzute de Regulamentul (UE) 2016/679* 9](#_Toc178666058)

[*3.2. Drepturile persoanelor vizate prevăzute de Legea nr. 363/2018* 10](#_Toc178666059)

[*3.3. Restricții și limitări privind exercitarea drepturilor persoanelor vizate* 11](#_Toc178666060)

[*Amânarea, restricționarea, omiterea sau limitarea* furnizării de informaţii la cererea persoanei vizate. 11](#_Toc178666061)

[*3.4. Modul de exercitare a drepturilor* 11](#_Toc178666062)

[*3.4.1. Exercitarea drepturilor persoanei vizate prin reprezentare* 12](#_Toc178666063)

[*3.5. Termene* 13](#_Toc178666064)

[4. AUTORITATEA NAȚIONALĂ DE SUPRAVEGHERE A PRELUCRĂRII DATELOR CU CARACTER PERSONAL (A.N.S.P.D.C.P.) 13](#_Toc178666065)

[5. DEFINIȚII 15](#_Toc178666066)

[6. PRINCIPII ȘI LEGALITATEA PRELUCRĂRII DATELOR CU CARACTER PERSONAL 16](#_Toc178666067)

[*6.1. Principii legate de prelucrarea datelor cu caracter personal:* 16](#_Toc178666068)

[*6.2. Legalitatea prelucrării:* 17](#_Toc178666069)

[*7. C*ATEGORIILE SPECIALE DE DATE: 17](#_Toc178666070)

[8. DATE DE CONTACT 18](#_Toc178666071)

# 1. CONSIDERATII GENERALE

La data de 4 mai 2016, a fost publicat în Jurnalul Oficial al Uniunii Europene pachetul legislativ care reglementeaza protecția datelor cu caracter personal:

* [**Regulamentul (UE) 2016/679**](http://www.dataprotection.ro/servlet/ViewDocument?id=1262) al Parlamentului European și al Consiliului din 27 aprilie 2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor – RGPD);*

Regulamentul (UE) 2016/679 a intrat în vigoare la 25 mai 2016 și este aplicabil din 25 mai 2018. Dispozițiile Regulamentului sunt aplicabile direct pe teritoriile statelor membre UE, fără ca, în principiu, să mai fie necesare măsuri de transpunere ori implementare. Totuși, Regulamentul de referință prevede faptul că în anumite situații sunt necesare dispoziții de implementare la nivel național sau statele membre sunt abilitate să adopte anumite dispoziții legale.

Astfel, a fost adoptată [**Legea nr. 190/2018**](http://www.dataprotection.ro/servlet/ViewDocument?id=1520) *privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE*, care a intrat în vigoare la data de 31 iulie 2018.

* [**Directiva (UE) 2016/680**](http://www.dataprotection.ro/servlet/ViewDocument?id=1263) a Parlamentului European și a Consiliului din 27 aprilie 2016 *privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului.*

Directiva (UE) 2016/680 a intrat în vigoare la 5 mai 2016 și a fost transpusă în legislația națională prin [**Legea nr. 363/2018**](https://www.dataprotection.ro/servlet/ViewDocument?id=1620) *privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, descoperirii, cercetării, urmăririi penale și combaterii infracțiunilor sau a executării pedepselor, măsurilor educative și de siguranță, precum și privind libera circulație a acestor date.*

În ceea ce privește domeniile de aplicare ale celor două instrumente juridice, precizăm faptul că acestea sunt complementare, RGPD având aplicabilitate generală cu excepția:

* activităților care nu intră sub incidența dreptului Uniunii;
* activităţilor desfăşurate de statele membre care intră sub incidenţa capitolului 2 al titlului V din Tratatul UE;
* activităților desfășurate de către o persoană fizică în cadrul unei activități exclusiv personale sau domestice;
* activităților desfășurate de către autoritățile competente în scopul prevenirii, investigării, depistării sau urmăririi penale a infracțiunilor, sau al executării sancțiunilor penale, inclusiv al protejării împotriva amenințărilor la adresa siguranței publice și al prevenirii acestora (domeniu care este reglementat de Directiva (UE) 2016/680).

Organizaţiile şi indivizii care prelucrează date cu caracter personal au obligaţia de a le păstra astfel încât să le fie asigurată confidenţialitatea şi securitatea. Aceste obligaţii sunt subsumate dreptului la protecţia datelor cu caracter personal, reglementat prin Regulamentul (UE) 2016/679.

În România, Regulamentul (UE) 2016/679 se aplică prelucrărilor efectuate:

* prin intermediul unui sistem de prelucrare automatizată (computer);
* pe suport de hârtie sau în orice altă formă de prelucrare neautomatizată dacă fac parte dintr-un sistem de evidență sau sunt destinate să fie incluse într-un astfel de sistem;
  + indiferent de forma acestora: fotografii sau înregistrări video ale imaginii sau înregistrări ale vocii, date biometrice.

# 2. INFORMARE PRIVIND PRELUCRAREA DATELOR CU CARACTER PERSONAL DE CĂTRE I.T.P.F. IAȘI

## ***2.1. Identitatea operatorului***

Prezenta informare vizează furnizarea unor informații cu caracter general cu privire la prelucrarea datelor dumneavoastră personale și la drepturile pe care le aveți în conformitate cu Regulamentul (UE) 2016/679 și legislația națională privind protecția și securitatea datelor personale, în vigoare.

În conformitate cu legislația națională și europeană în vigoare, Inspectoratul Teritorial al Poliției de Frontieră Iași, în calitatea sa de operator de date cu caracter personal, este preocupat în mod constant de asigurarea unei protecții adecvate a persoanelor cu privire la prelucrările de date cu caracter personal pe care le efectuează conform cadrului legal în vigoare.

Inspectoratul Teritorial al Poliției de Frontieră Iași (I.T.P.F. Iași) este structura regională, subordonată Poliţiei de Frontieră Română (PFR) şi este instituţia specializată a statului care exercită atribuţiile ce îi revin cu privire la supravegherea şi controlul trecerii frontierei de stat, prevenirea şi combaterea migraţiei ilegale şi a faptelor specifice criminalităţii transfrontaliere săvârşite în zona de competenţă, respectarea regimului juridic al frontierei de stat, paşapoartelor şi străinilor, asigurarea intereselor statului român pe Dunărea interioară pe raza de competență a Sectoarelor Poliției de Frontieră Galați și Brăila, respectarea ordinii şi liniştii publice în zona de competenţă, în condiţiile legii.

În conformitate cu prevederile [**O.U.G. nr. 104/2001**](https://www.politiadefrontiera.ro/ro/main/i-ordonanta-de-urgenta-nr-104-din-27-iunie-2001-6732.html) *privind organizarea și funcționarea Poliției de Frontieră Române*, cu modificările și completările ulterioare, activitatea PFR constituie serviciu public şi se desfăşoară în interesul persoanei, al comunităţii şi în sprijinul instituţiilor statului, exclusiv pe baza şi în executarea legii.

## ***2.2. Informații generale despre Inspectoratul Teritorial al Poliției de Frontieră Iași***

## I.T.P.F. Iași este structură regională a PFR, cu personalitate juridică şi competenţă teritorială în zona de 30 de kilometri de la frontiera de stat a României spre interior, pe raza județelor Botoșani, Iași, Vaslui și Galați și în zona de 10 kilometri de o parte și de alta a malului Dunării pe raza județelor Galați și Brăila.

I.T.P.F. Iași este operator de date cu caracter personal, în conformitate cu art. 4 pct. 7 din [**Regulamentul (UE) 2016/679**](http://www.dataprotection.ro/servlet/ViewDocument?id=1262)*al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date* *și de abrogare a Directivei 95/46/CE (RGPD)*.

## ***2.3. Temeiul legal al prelucrării datelor***

* **Cadrul legislativ european**
* [**Regulamentul (UE) 2016/399**](https://eur-lex.europa.eu/legal-content/RO/TXT/?uri=CELEX%3A32016R0399) al Parlamentului European și al Consiliului din 9 martie 2016 *cu privire la Codul Uniunii privind regimul de trecere a frontierelor de către persoane (Codul Frontierelor Schengen);*
* [**Regulamentul (UE) 2017/458**](https://eur-lex.europa.eu/legal-content/RO/ALL/?uri=CELEX%3A32017R0458) al Parlamentului European și al Consiliului din 15 martie 2017 *de modificare a Regulamentului (UE) 2016/399 în ceea ce privește consolidarea verificărilor prin consultarea bazelor de date relevante la frontierele externe;*
* [**Convenția de Aplicare a Acordului de la Schengen din 14.06.1985**](https://eur-lex.europa.eu/legal-content/RO/TXT/?uri=CELEX%3A42000A0922%2802%29), semnată la Schengen la 19.06.1990, *privind eliminarea treptată a controalelor la frontierele comune, cu modificările și completările ulterioare;*
* [**Regulamentul (UE) 2018/1240**](https://eur-lex.europa.eu/legal-content/RO/TXT/?uri=CELEX%3A32018R1240)al Parlamentului European și al Consiliului din 12 septembrie 2018 *de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226;*
* [**Regulamentul (UE) 2017/2226**](https://eur-lex.europa.eu/legal-content/RO/TXT/PDF/?uri=CELEX:32017R2226)al Parlamentului European și al Consiliului din 30 noiembrie 2017 *de instituire a Sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre, de stabilire a condițiilor de acces la EES în scopul aplicării legii și de modificare a Convenției de punere în aplicare a Acordului Schengen și a Regulamentelor (CE) nr. 767/2008 și (UE) nr 1077/2011*;
* [**Regulamentul (UE) 2019/817**](https://eur-lex.europa.eu/eli/reg/2019/817/oj/ron) al Parlamentului European și al Consiliului din 20 mai 2019 *privind instituirea unui cadru pentru interoperabilitatea dintre sistemele de informații ale UE în domeniul frontierelor și al vizelor;*
* [**Regulamentul (UE) 2018/1861**](https://eur-lex.europa.eu/legal-content/ro/TXT/?uri=CELEX%3A32018R1861) al Parlamentului European și al Consiliului din 28 noiembrie 2018 *privind instituirea, funcționarea și utilizarea Sistemului de Informații Schengen (SIS) în domeniul verificărilor la frontieră, de modificare a Convenției de punere în aplicare a Acordului Schengen și de modificare și abrogare a Regulamentului (CE) nr. 1987/2006;*
* [**Regulamentul (UE) 2019/1896**](https://eur-lex.europa.eu/legal-content/ro/ALL/?uri=CELEX%3A32019R1896) al Parlamentului European și al Consiliului din 13 noiembrie 2019 *privind Poliția de frontieră și garda de coastă la nivel european și de abrogare a Regulamentelor (UE) nr. 1052/2013 și (UE) 2016/1624;*
* [**Regulamentul (CE) 2009/810**](https://eur-lex.europa.eu/legal-content/RO/ALL/?uri=CELEX:32009R0810) al Parlamentului European și al Consiliului din 13 iulie 2009 *privind instituirea unui Cod comunitar de vize;*
* [**Regulamentul (UE) 2024/1358**](https://eur-lex.europa.eu/legal-content/RO/TXT/?uri=CELEX:32024R1358) al Parlamentului European și al Consiliului din 14 mai 2024 *privind instituirea sistemului „Eurodac” pentru compararea datelor biometrice în scopul aplicării eficace a Regulamentelor (UE) 2024/1351 și (UE) 2024/1350 ale Parlamentului European și ale Consiliului și a Directivei 2001/55/CE a Consiliului și al identificării resortisanților din țări terțe și a apatrizilor în situație de ședere ilegală și privind cererile de comparare cu datele Eurodac prezentate de autoritățile de aplicare a legii din statele membre și de Europol cu scopul de a asigura respectarea legii, de modificare a Regulamentelor (UE) 2018/1240 și (UE) 2019/818 ale Parlamentului European și ale Consiliului și de abrogare a Regulamentului (UE) nr. 603/2013 al Parlamentului European și al Consiliului;*
* [**Directiva 2004/38/CE**](https://eur-lex.europa.eu/legal-content/RO/TXT/?uri=celex%3A32004L0038)a Parlamentului European și a Consiliului din 29 aprilie 2004 *privind dreptul la liberă circulație și ședere pe teritoriul statelor membre pentru cetățenii Uniunii și membrii familiiilor acestora, de modificare a Regulamentelor (CEE) nr. 1612/68 și de abrogare a Directivelor 64/2221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE;*
* [**Directiva (UE) 2016/681**](https://eur-lex.europa.eu/legal-content/RO/TXT/?uri=CELEX%3A32016L0681) a Parlamentului European și a Consiliului din 27 aprilie 2016 *privind utilizarea datelor din registrul cu numele pasagerilor (PNR) pentru prevenirea, depistarea, investigarea și urmărirea penală a infracțiunilor de terorism și a infracțiunilor grave;*
* [**Decizia-cadru 2006/960/JAI**](https://eur-lex.europa.eu/legal-content/RO/TXT/?uri=CELEX%3A32006F0960) a Consiliului din 18.12.2006 *privind simplificarea schimbului de informații și date operative între autoritățile de aplicare a legii ale statelor membre ale Uniunii Europene;*
* **Decizia (UE) 2024/210** a Consiliului UE din 30 decembrie 2023 *privind aplicarea integrală a dispozițiilor acquis-ului Schengen în Republica Bulgaria și în România;*
* [**Regulamentul (UE) 2016/679**](http://www.dataprotection.ro/servlet/ViewDocument?id=1262) al Parlamentului European și al Consiliului din 27 aprilie 2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);*
* [**Directiva (UE) 2016/680**](http://www.dataprotection.ro/servlet/ViewDocument?id=1263)a Parlamentului European și a Consiliului din 27 aprilie 2016 *privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului;*
* [**Directiva 2002/58/CE**](https://eur-lex.europa.eu/legal-content/RO/TXT/?uri=CELEX%3A32002L0058)din 12 iulie 2002 *privind prelucrarea datelor personale şi protejarea confidenţialităţii în sectorul comunicaţiilor publice (*Directiva asupra confidenţialităţii şi comunicaţiilor electronice).
* **Cadrul legislativ național**
* **O.U.G. nr. 104/2001** privind organizarea și funcționarea Poliției de Frontieră Române, cu modificările și completările ulterioare, republicată;
* **O.U.G. nr. 105/2001** privind frontiera de stat a României;
* **H.G. nr. 445/2002** pentru aprobarea Normelor metodologice de aplicare a O.U.G. nr. 105/2001 privind frontiera de stat a României;
* **Legea nr. 300/2022** privind stabilirea cadrului organizatoric în scopul operaționalizării la nivel național a Sistemului de intrare/ieșire și a Sistemului european de informații și de autorizare privind călătoriile;
* **Legea nr. 266/2023** privind asigurarea cadrului național pentru interoperabilitatea dintre sistemele de informații ale Uniunii Europene în domeniul frontierelor și vizelor, al cooperării polițienești și judiciare și al azilului și migrației;
* **Legea nr. 76/2023** privind organizarea și funcționarea Sistemului informatic national de semnalări și participarea României la Sistemul de informații Schengen, precum și pentru modificarea și completarea O.U.G. nr. 194/2002 privind regimul străinilor în România;
* **Hotărârea Guvernului nr. 966/2010** privind drepturile de acces ale autorităților publice române la Sistemul Informatic Național de Semnalări, cu modificările și completările ulterioare;
* **O.M.A.I. nr. 58 din 26 martie 2024** pentru aprobarea procedurilor de lucru privind activităţile autorităţilor naţionale competente din cadrul sau din subordinea Ministerului Afacerilor Interne aferente semnalărilor din Sistemul informatic naţional de semnalări sau Sistemul de informaţii Schengen;
* **Legea nr. 248/2005** privind regimul liberei circulații a cetățenilor români în stăinătate;
* **Legea nr. 360/2002** privind Statutul polițistului;
* **O.U.G. nr. 194/2002** privind regimul străinilor în România;
* **O.U.G. nr. 103/2006** privind unele măsuri pentru facilitarea cooperării polițienești internaționale, cu modificările și completările ulterioare, republicată;
* **O.U.G. nr. 102/2005** privind libera circulație pe teritoriul României a cetățenilor statelor membre ale Uniunii Europene, Spațiul Economic European și al cetățenilor Confederației Elvețiene;
* **Legea nr. 190/2018** privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);
* **Legea nr. 363/2018** privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date;
* **Legea nr. 102/2005** privind înfiinţarea, organizarea şi funcţionarea Autorităţii Naţionale de Supraveghere a Prelucrării Datelor cu Caracter Personal, republicată, cu modificările și completările ulterioare;
* **Legea nr. 506/2004** privind prelucrarea datelor cu caracter personal și protecția vieții private în sectorul comunicațiilor electronice;
* **Ordonanța Guvernului nr. 27/2002** privind reglementarea activității de soluționare a petițiilor, cu modificările și completările ulterioare;
* **Legea nr. 333/2003** privind paza obiectivelor, bunurilor, valorilor și protecției persoanelor, cu modificările și completările ulterioare;
* **Hotărârea Guvernului nr. 301/2012** pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor și protecția persoanelor, cu modificările și completările ulterioare;
* **Legea nr. 544/2001** privind liberul acces la informațiile de interes public
* **Cod penal** și **cod procedură penală**;
* **Cod procedură civilă;**
* **Codul muncii;**
* **Legea nr. 201/2024** pentru completarea Legii Arhivelor Naționale nr. 16/1996, precum și pentru modificarea și completarea Legii nr. 135/2007 privind arhivarea documentelor în formă electronică;
* **Legea nr. 362/2018** privind securitatea rețelelor și sistemelor informatice;
* **Legea nr. 182/2002** privind protecția informațiilor clasificate
* **Decizia nr.174/2018** a Autorităţii Naţionale de Supraveghere a Prelucrării Datelor cu Caracter Personal - ANSPDCP privind lista operaţiunilor pentru care este obligatorie realizarea evaluării impactului asupra protecţiei datelor cu caracter personal.

## ***2.4. Scopurile prelucrării***

**I.T.P.F. Iași prelucrează datele dumneavoastră personale în acord cu prevederile Regulamentului general privind protecția datelor, în calitate de operator, prin mijloace automatizate/manuale, pentru următoarele scopuri:**

* sprijinirea acţiunilor de supraveghere şi control al trecerii frontierei de stat;
* prevenirea şi combaterea migraţiei ilegale și a faptelor specifice criminalității transfrontaliere săvârşite în zona de competenţă;
* respectarea regimului juridic al frontierei de stat, paşapoartelor şi străinilor;
* asigurarea altor interese legitime ale statului român în zonele în care Poliţia de Frontieră Română îşi desfăşoară atribuţiile prevăzute de lege;
* derularea de activităţi informativ-operative, de cercetare şi urmărire penală;
* cooperarea transfrontalieră pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale;
* prevenirea, constatarea și sancționarea contravențiilor;
* menținerea și asigurarea ordinii și liniștii publice;
* monitorizarea / securitatea persoanelor, spațiilor;
* monitorizarea / securitatea bunurilor publice / private;
* derularea activităţilor specifice pe linie de resurse umane;
* derularea activităţilor specifice pe linie de financiar;
* derularea activităţilor specifice pe linie de relaţii cu publicul.
  + soluționarea petițiilor și a altor cereri formulate de către persoane;
  + soluționarea cererilor de exercitare a drepturilor recunoscute persoanelor fizice de art. 15-22 din Regulamentul general privind protecția datelor;
  + soluționarea cererilor de exercitare a drepturilor recunoscute persoanelor fizice de art. 16 și 18 din Legea nr. 363/2018;
  + soluționarea cererilor de exercitare a drepturilor recunoscute persoanelor fizice de art. 52 din Regulamentul (UE) 2017/2226 (Regulamentul EES);
  + eliberarea avizelor de pescuit recreativ/sportiv în apele de frontieră;
  + gestionarea situaţiilor de urgenţă;
  + formularea de acțiuni și reprezentare în instanță;
  + organizarea/derularea de evenimente;
  + îndeplinirea atribuţiilor legale de control;
  + gestiunea logistico-administrativă;
  + achiziţii publice;
  + triajul persoanelor pentru accesul în instituție.

Pentru realizarea activităților de mai sus, **I.G.P.F. constituie, organizează** și **deține**, potrivit atribuțiilor legale, **sisteme de evidență și utilizează mijloace automate și manuale de prelucrare a datelor cu caracter personal**, în condițiile legii, cu respectarea drepturilor omului și aplicarea principiilor legalității, echității și transparenței față de persoana vizată, asigurând protecția datelor prelucrate. Conform art. 3^1 din O.U.G. nr. 104/2001 „*în îndeplinirea atribuțiilor care îi revin, Poliția de Frontieră Română* ***își organizează propria bază de date****, în care* ***păstrează evidențe și înregistrări ale datelor cu caracter personal****, precum și alte evidențe ale informațiilor culese, potrivit legii”.*

De asemenea, I.T.P.F. Iași prelucrează datele cu caracter personal ale angajaților proprii în scopuri prevăzute de lege, circumscrise organizării activității și îndeplinirii atribuțiilor instituției.

Atunci când prelucrarea se bazează pe **articolul 6 alineatul (1) litera (a)** din RGPD[[1]](#footnote-1) sau pe **articolul 9 alineatul (2) litera (a) din RGPD[[2]](#footnote-2)** **aveți dreptul de a vă retrage consimțământul în orice moment**, fără a afecta legalitatea prelucrării efectuate pe baza consimțământului înainte de retragerea acestuia. Astfel, puteți modifica sau elimina consimțământul în orice moment, și vom acționa imediat în consecință, **cu excepția cazului în care există un motiv legal sau un interes legitim pentru a nu face acest lucru.**

## ***2.5. Categorii de date cu caracter personal prelucrate de I.T.P.F. Iași***

În scopul realizării atribuțiilor și a obligațiilor prevăzute de actele normative menționate anterior, instituția noastră prelucrează prin mijloace automatizate și manuale următoarele categorii de date cu caracter personal:

* CNP – codul numeric personal;
* Numele și prenumele, numele anterior, pseudonimele sau poreclele care au fost eventual înregistrate separat;
* Numele și prenumele membrilor de familie;
* Sexul;
* Data și locul nașterii;
* Cetățenia;
* Datele din actele de stare civilă;
* Datele din documentele de călătorie;
* Datele din documentele de identitate;
* Datele din permisul de conducere/certificatul de înmatriculare;
* Marca și modelul autoturismului, seria de șasiu;
* Caracteristici fizice/antropometrice;
* Intrarea/ieşirea în/din România;
* Telefon/fax;
* Date privind cazierul judiciar;
* Adresă domiciliu/reședință;
* E-mail;
* Funcție/Profesie;
* Loc de muncă;
* Denumirea angajatorului;
* Situație familială;
* Situație militară;
* Situație economică și financiară;
* Date privind bunurile deținute;
* Date bancare;
* Imagine;
* Voce;
* Date dactiloscopice (conform Regulamentelor EES și EURODAC);
* Imagine facială (conform Regulamentului EES);
* Calitatea deținută în societăți comerciale (asociat, administrator);
* Semnătura;
* Numărul dosarului de pensie;
* Date privind formarea profesională – diplome – studii;
* Date privind starea de sănătate;
* Date privind apartenenţa la sindicate.

***Categorii speciale de date cu caracter personal prelucrate de I.G.P.F.***

* Date privind sănătatea;
* Date biometrice;
* Date privind apartenenţa la sindicate.

***Prelucrarea unor numere de identificare națională***

* CNP – codul numeric personal;
* Seria și numărul actului de identitate;
* Numărul pașaportului/permisului de conducere;
* Numărul asigurării sociale sau de sănătate;

I.T.P.F. Iași își rezervă dreptul de a solicita alte date necesare pentru îndeplinirea atribuțiilor, strict în conformitate cu prevederile legale.

## ***2.6. Categorii de destinatari***

Informaţiile înregistrate sunt destinate utilizării pentru îndeplinirea atribuțiilor legale de către operator sau împuternicți ai operatorului și sunt comunicate următorilor destinatari:

* *operatorului;*
* *persoanei vizate/reprezentanților legali ai persoanei vizate;*
* *autorități publice centrale sau locale de aplicare a legii;*
* *autorități de aplicare a legii din statele membre UE/EEA/CH;*
* *organizații internaționale (INTERPOL);*
* *autorități competente potrivit art. 11 din Legea nr. 284/2018;*
* *autorități judecătorești;*
* *organizații profesionale;*
* *alte instituţii abilitate de lege să solicite informaţii -* la acestea se mai pot adăuga și alte entități de drept public sau privat, în condițiile stabilite prin acte normative exprese.

***2.7. Transferurile de date cu caracter personal către ţări terţe sau organizaţii internaţionale*** Transferurile de date cu caracter personal către ţări terţe sau organizaţii internaţionale se realizează, în principiu, în următoarele condiții:

* Transferuri în temeiul unei decizii privind caracterul adecvat al nivelului de protecţie;
* Transferuri în baza unor garanţii adecvate;
* Transferuri în baza unor acorduri la care România este parte.

## ***2.8. Perioada de stocare a datelor cu caracter personal***

Ca regulă generală, datele sunt stocate doar pentru perioada necesară atingerii scopului pentru care sunt colectate, dar pot fi stabilite și termene maxime de păstrare, prin acte normative, regulamente și dispoziții interioare.

# 3. DREPTURILE PERSOANELOR VIZATE

## ***3.1. Drepturile persoanelor vizate prevăzute de Regulamentul (UE) 2016/679***

În conformitate cu dispozițiile Regulamentului general privind protecția datelor, persoanele vizate au următoarele drepturi:

* **Dreptul la informare**, prevăzut de art. 13 și art. 14 – *dreptul persoanei vizate de a fi informată cu privire la identitatea și datele de contact ale operatorului și ale responsabilului cu protecția datelor, scopurile în care se face prelucrarea datelor, categoriile de date cu caracter personal vizate, destinatarii sau categoriile de destinatari ai datelor, existența drepturilor prevăzute de legislația privind protecția datelor cu caracter personal pentru persoana vizată și condițiile în care pot fi exercitate;*
* **Dreptul de acces la date**, prevăzut de art. 15 – *dreptul persoanei vizate de a obține de la operatorul de date la cerere și în mod gratuit, confirmarea faptului că datele cu caracter personal care o vizeză, sunt sau nu prelucrate de către acesta;*
* **Dreptul la rectificare** a datelor inexacte care o privesc, precum și completarea datelor incomplete, prevăzut de art. 16*;*
* **Dreptul la ștergerea datelor** *(„dreptul de a fi uitat”*), prevăzut de art. 17 – *dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, ștergerea datelor cu caracter personal care privesc acea persoană;*
* **Dreptul la restricționarea** **prelucrării**, prevăzut la art. 18 – *dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, marcarea datelor cu caracter personal stocate, cu scopul de a limita prelucrarea ulterioară a acestora;*
* **Dreptul la portabilitatea datelor**, prevăzut la art. 20 – *dreptul persoanei vizate de a primi, la cerere și în mod gratuit, datele cu caracter personal într-o modalitate structurată, folosită în mod obișnuit și într-un format ușor de citit, precum și dreptul ca aceste date să fie transmise de către operator către alt operator de date, în măsura în care sunt îndeplinite condițiile prevăzute de lege;*
* **Dreptul de opoziție**, prevăzut la art. 21 – *dreptul persoanei vizate de a se opune în orice moment, din motive întemeiate și legitime legate de situația sa particulară, ca datele cu caracter personal care o vizează să facă obiectul unei prelucrări, în măsura în care sunt îndeplinite condițiile prevăzute de lege;*
* **Dreptul de a nu fi supus unei decizii individuale**, prevăzut la art. 22 – *dreptul persoanei vizate de a cere și de a obține retragerea, anularea sau reevaluarea oricărei decizii bazate exclusive pe prelucrări efectuate prin mijloace automate (incluzând crearea de profiluri) care produce efecte juridice în privința persoanei vizate sau o afectează în mod similar într-o măsură semnificativă;*
* **Dreptul de a se adresa justiției** sau **Autorității Naționale de Supraveghere a Prelucrării Datelor cu Caracter Personal**, prevăzut la art. 77, art. 78, art. 79 – *dreptul persoanei vizate de a se adresa cu plângere Autorității Naționale de Supraveghere a Prelucrării Datelor cu Caracter Personal, respectiv de a se adresa justiției pentru apărarea oricăror drepturi garantate de legislația aplicabilă în domeniul protecției datelor cu caracter personal, care au fost încălcate.*

## ***3.2. Drepturile persoanelor vizate prevăzute de Legea nr. 363/2018***

Drepturile cuprinse în Legea nr. 363/2018 sunt redate mai jos:

* **Dreptul la informare** (art. 12, 13, 14 din Legea nr. 363/2018);
* **Dreptul de acces al persoanei vizate** (art. 16 din Legea nr. 363/2018);
* **Dreptul la rectificare** (art. 18, alin.1 – 2 din Legea nr. 363/2018);
* **Dreptul la ștergerea datelor** – „*dreptul de a fi uitat*” (art. 18, alin. 3 din Legea nr. 363/2018);
* **Dreptul la restricționarea prelucrării** (art. 18, alin. 4 din Legea nr. 363/2018);
* **Dreptul de a depune o plângere la o autoritate de supraveghere** (art. 57 din Legea nr. 363/2018);
* **Dreptul de a se adresa justiției** (art. 58 din Legea nr. 363/2018).

## ***3.3. Restricții și limitări privind exercitarea drepturilor persoanelor vizate***

Restricțiile privind exercitarea drepturilor persoanelor vizate sunt prevăzute la art. 23 din Regulamentul (UE) nr. 679/2016.

Dreptul Uniunii sau dreptul intern care se aplică operatorului de date sau persoanei împuternicite de operator poate restricționa printr-o măsură legislativă domeniul de aplicare al obligațiilor și al drepturilor prevăzute la articolele 5, 12-22 și 34 din GDPR, în măsura în care dispozițiile acestuia corespund drepturilor și obligațiilor prevăzute la articolele 12-22 din Regulamentul (UE) 2016/679, atunci când o astfel de restricție respectă esența drepturilor și libertăților fundamentale și constituie o măsură necesară și proporțională într-o societate democratică, pentru a asigura:

(a) securitatea națională;

(b) apărarea;

(c) securitatea publică;

(d) prevenirea, investigarea, depistarea sau urmărirea penală a infracțiunilor sau executarea sancțiunilor penale, inclusiv protejarea împotriva amenințărilor la adresa securității publice și prevenirea acestora;

(e) alte obiective importante de interes public general ale Uniunii sau ale unui stat membru, în special un interes economic sau financiar important al Uniunii sau al unui stat membru, inclusiv în domeniile monetar, bugetar și fiscal și în domeniul sănătății publice și al securității sociale;

(f) protejarea independenței judiciare și a procedurilor judiciare;

(g) prevenirea, investigarea, depistarea și urmărirea penală a încălcării eticii în cazul profesiilor reglementate;

(h) funcția de monitorizare, inspectare sau reglementare legată, chiar și ocazional, de exercitarea autorității oficiale în cazurile menționate la literele (a)-(e) și (g);

(i) protecția persoanei vizate sau a drepturilor și libertăților altora;

(j) punerea în aplicare a pretențiilor de drept civil.

## De asemenea, ***amânarea, restricționarea, omiterea sau limitarea*** furnizării de informaţii la cererea persoanei vizate sunt prevăzute la art. 15[[3]](#footnote-3) și 17[[4]](#footnote-4) din Legea nr. 363/2018.

**Conform art. 20 din Legea nr. 363/2018,** în situațiile prevăzute la art. 15, art. 17 alin. (3) sau art. 19 alin. (6) din Legea nr. 363/2018, **persoana vizată se poate adresa autorității de supraveghere pentru exercitarea drepturilor prevăzute de lege.**

**Operatorul are obligația de a informa persoana vizată cu privire la posibilitatea prevăzută la art. 20, alin. (1) din Legea nr. 363/2018.**

În situația prevăzută la art. 20, alin. (1) din Legea nr. 363/2018, autoritatea de supraveghere întreprinde măsurile necesare potrivit atribuțiilor sale legale. Autoritatea de supraveghere informează persoana vizată cu privire la aspectele constatate, precum și cu privire la posibilitatea de a se adresa instanței de judecată.

## ***3.4. Modul de exercitare a drepturilor***

La nivelul I.T.P.F. Iași funcţionează Compartimentul Protecția Datelor cu Caracter Personal, care are printre atribuții și soluționarea cererilor persoanelor vizate.

Pentru exercitarea drepturilor prevăzute de Regulamentul (UE) 2016/679 sau de Legea nr. 363/2018, puteţi transmite o cerere întocmită în formă **scrisă**, **datată** şi **semnată** la adresa Iaşi, strada George Coşbuc, nr. 3-5, cod 700469, judeţul Iaşi/ telefon: 0232272220/ fax: 0232271719/ email: [itpf.iasi@mai.gov.ro](mailto:itpf.iasi@mai.gov.ro)**.**

De asemenea, o puteţi depune personal la sediul Inspectoratului Teritorial al Poliţiei de Frontieră Iași.

În cazul în care introduceți **cererea în format electronic**, informaţiile sunt furnizate în format electronic acolo unde este posibil, cu excepţia cazului în care solicitați un alt format.

Cererile trebuie să fie **redactate, datate** și **semnate** de persoana ale cărei date au fost prelucrate și sunt considerate valide doar în situația în care **faceți dovada identității** (cu o copie a unui document de identitate sau legitimare, atunci când cererea se depune personal).

Verificarea identităţii solicitantului este necesară în scopul:

* + obținerii dovezii rezonabile a identităţii solicitantului/obținerii dovezii certe a relației dintre solicitant şi persoana vizată, acolo unde cererea se face în numele persoanei vizate;
  + protejării datelor cu caracter personal împotriva unui acces neautorizat sau ilegal;
  + asigurării persoanei vizate că I.T.P.F. Iași ia toate măsurile tehnice şi organizatorice pentru a asigura securitatea şi confidenţialitatea datelor cu caracter personal.

**Informaţiile suplimentare colectate nu pot fi prelucrate în niciun alt scop decât pentru confirmarea identităţii.**

**Pentru mai multe detalii privind drepturile persoanei vizate și modul de exercitare a acestora, accesați Ghidul privind exercitarea drepturilor persoanelor vizate la nivelul P.F.R.**

### ***3.4.1. Exercitarea drepturilor persoanei vizate prin reprezentare***

Conform art. 80 din RGPD, persoana vizată are dreptul de a mandata un organism, o organizaţie sau o asociaţie fără scop lucrativ, care au fost constituite în mod corespunzător în conformitate cu dreptul intern, ale căror obiective statutare sunt de interes public, care sunt active în domeniul protecţiei drepturilor şi libertăţilor persoanelor vizate în ceea ce priveşte protecţia datelor lor cu caracter personal, să depună plângerea în numele său, să exercite în numele său drepturile menţionate la articolele 77, 78 şi 79 din RGPD, precum şi să exercite dreptul de a primi despăgubiri menţionat la articolul 82 din RGPD în numele persoanei vizate, dacă acest lucru este prevăzut în dreptul intern.

Statele membre pot prevedea că orice organism, organizaţie sau asociaţie menţionată la art. 80, alin. (1) din RGPD, independent de mandatul unei persoanei vizate, are dreptul de a depune în statul membru respectiv o plângere la autoritatea de supraveghere care este competentă în temeiul articolului 77 din RGPD şi de a exercita drepturile menţionate la articolele 78 şi 79 din RGPD, în cazul în care consideră că drepturile unei persoane vizate în temeiul prezentului regulament au fost încălcate ca urmare a prelucrării.

De asemenea, conform art. 59 din Legea nr. 363/2018, în scopul apărării drepturilor sale, persoana vizată are dreptul de a mandata un organism, o organizaţie sau o asociaţie, care nu are scop lucrativ, constituită în condiţiile legii, ale cărei obiective statutare sunt de interes public şi care este activă în domeniul protecţiei drepturilor şi libertăţilor persoanelor vizate în ceea ce priveşte protecţia datelor cu caracter personal, să depună plângerea în numele său şi să exercite în numele său drepturile prevăzute de prezenta lege.

## ***3.5. Termene***

I.T.P.F. Iași este obligat să comunice persoanei vizate informaţii privind acțiunile întreprinse în urma unei cereri depuse în temeiul articolelor 16 și 18 din Legea nr. 363/2018, respectiv art. 15-22 din RGPD, fără întârzieri nejustificate şi în termenele prevăzute de aceste acte normative, respectiv:

* + **în cel mult 60 de zile calendaristice – conform Legii nr. 363/2018;**
  + **în cel mult o lună de la primirea cererii (***această perioadă poate fi prelungită cu două luni atunci când este necesar, ţinându-se seama de complexitatea şi numărul cererilor; operatorul informează persoana vizată cu privire la orice astfel de prelungire, în termen de o lună de la primirea cererii, prezentând şi motivele întârzierii***) – conform RGPD.**

Dacă nu ia măsuri cu privire la cererea persoanei vizate, operatorul de date informează persoana vizată, fără întârziere şi în termen de cel mult o lună de la primirea cererii, cu privire la motivele pentru care nu ia măsuri şi la posibilitatea de a depune o plângere în fața unei autorități de supraveghere şi de a introduce o cale de atac judiciară (conform RGPD).

# 4. AUTORITATEA NAȚIONALĂ DE SUPRAVEGHERE A PRELUCRĂRII DATELOR CU CARACTER PERSONAL (A.N.S.P.D.C.P.)

Potrivit legii de înfiinţare, organizare şi funcţionare[[5]](#footnote-5), Autoritatea Naţională de Supraveghere a Prelucrării Datelor cu Caracter Personal (A.N.S.P.D.C.P.) este autoritatea publică cu personalitate juridică, autonomă şi independentă faţă de orice altă autoritate a administrației publice, ca şi faţă de orice persoană fizică sau juridică din domeniul privat.

Autoritatea are ca principal obiectiv apărarea drepturilor şi libertăţilor fundamentale ale persoanelor fizice, în special a dreptului la viaţă intimă, familială şi privată în legătură cu prelucrarea datelor cu caracter personal şi libera circulaţie a acestor date. Acest drept are un conţinut complex, de mare importanţă pentru libertatea şi personalitatea cetăţeanului, iar în ţara noastră este garantat prin Constituţie (art. 26).

Legalitatea prelucrărilor de date cu caracter personal care cad sub incidenţa Regulamentului (UE) 2016/679 și a legislației de transpunere a Directivei (UE) 2016/680 este monitorizată şi controlată de Autoritatea de supraveghere.

În acest scop autoritatea de supraveghere are următoarele sarcini (art. 57 din Regulament):

* monitorizează şi asigură aplicarea regulamentului;
* promovează acţiuni de sensibilizare şi de înţelegere în rândul publicului a riscurilor, normelor, garanţiilor şi drepturilor în materie de prelucrare. Se acordă atenţie specială activităţilor care se adresează în mod specific copiilor;
* oferă consiliere, în conformitate cu dreptul intern, parlamentului naţional, guvernului şi altor instituţii şi organisme cu privire la măsurile legislative şi administrative referitoare la protecţia drepturilor şi libertăţilor persoanelor fizice în ceea ce priveşte prelucrarea;
* promovează acţiuni de sensibilizare a operatorilor şi a persoanelor împuternicite de aceştia cu privire la obligaţiile care le revin în temeiul regulamentului;
* la cerere, furnizează informaţii oricărei persoane vizate în legătură cu exercitarea drepturilor sale în conformitate cu regulamentul şi, dacă este cazul, cooperează cu autorităţile de supraveghere din alte state membre în acest scop;
* tratează plângerile depuse de o persoană vizată, un organism, o organizaţie sau o asociaţie în conformitate cu articolul 80 din RGPD şi investighează într-o măsură adecvată obiectul plângerii şi informează reclamantul cu privire la evoluţia şi rezultatul investigaţiei, într-un termen rezonabil, în special dacă este necesară efectuarea unei investigaţii mai amănunţite sau coordonarea cu o altă autoritate de supraveghere;
* cooperează, inclusiv prin schimb de informaţii, cu alte autorităţi de supraveghere şi îşi oferă asistenţă reciprocă pentru a asigura coerenţa aplicării şi respectării regulamentului;
* desfăşoară investigaţii privind aplicarea regulamentului, inclusiv pe baza unor informaţii primite de la o altă autoritate de supraveghere sau de la o altă autoritate publică;
* monitorizează evoluţiile relevante, în măsura în care acestea au impact asupra protecţiei datelor cu caracter personal, în special evoluţia tehnologiilor informaţiei şi comunicaţiilor şi a practicilor comerciale;
* adoptă clauze contractuale standard menţionate la articolul 28 alineatul (8) şi la articolul 46 alineatul (2) litera (d) din regulament;
* întocmeşte şi menţine la zi o listă în legătură cu cerinţa privind evaluarea impactului asupra protecţiei datelor, în conformitate cu articolul 35 alineatul (4) din regulament;
* oferă consiliere cu privire la operaţiunile de prelucrare menţionate la articolul 36 alineatul (2) din regulament;
* încurajează elaborarea de coduri de conduită în conformitate cu articolul 40 alineatul (1), îşi dă avizul cu privire la acestea şi le aprobă pe cele care oferă suficiente garanţii, în conformitate cu articolul 40 alineatul (5) din regulament;
* încurajează stabilirea unor mecanisme de certificare, precum şi a unor sigilii şi mărci în domeniul protecţiei datelor în conformitate cu articolul 42 alineatul (1) şi aprobă criteriile de certificare în conformitate cu articolul 42 alineatul (5) din regulament;
* acolo unde este cazul, efectuează o revizuire periodică a certificărilor acordate, în conformitate cu articolul 42 alineatul (7) din regulament;
* elaborează şi publică criteriile de acreditare a unui organism de monitorizare a codurilor de conduită în conformitate cu articolul 41 şi a unui organism de certificare în conformitate cu articolul 43 din regulament;
* coordonează procedura de acreditare a unui organism de monitorizare a codurilor de conduită în conformitate cu articolul 41 şi a unui organism de certificare în conformitate cu articolul 43 din regulament;
* autorizează clauzele şi dispoziţiile contractuale menţionate la articolul 46 alineatul (3) din regulament;
* aprobă regulile corporatiste obligatorii în conformitate cu articolul 47 din regulament;
* contribuie la activităţile comitetului;
* menţine la zi evidenţe interne privind încălcările prezentului regulament şi măsurile luate, în special avertismentele emise şi sancţiunile impuse în conformitate cu articolul 58 alineatul (2) din regulament;
* îndeplineşte orice alte sarcini legate de protecţia datelor cu caracter personal.

A.N.S.P.D.C.P. facilitează depunerea plângerilor menţionate la art. 57, alin. (1), lit. (f) din RGPD prin măsuri precum punerea la dispoziţie a unui formular de depunere a plângerii care să poată fi completat inclusiv în format electronic, fără a exclude alte mijloace de comunicare.

Îndeplinirea sarcinilor autorităţii de supraveghere este gratuită pentru persoana vizată. În cazul în care cererile sunt în mod vădit nefondate sau excesive, în special din cauza caracterului lor repetitiv, autoritatea de supraveghere poate percepe o taxă rezonabilă, bazată pe costurile administrative, sau poate refuza să le trateze.

Fără a aduce atingere oricăror alte căi de atac administrative sau judiciare, orice persoană vizată are dreptul de a depune o plângere la o autoritate de supraveghere, în special în statul membru în care îşi are reşedinţa obişnuită, în care se află locul său de muncă sau în care a avut loc presupusa încălcare, în cazul în care consideră că prelucrarea datelor cu caracter personal care o vizează încalcă regulamentul.

În vederea apărării drepturilor prevăzute de Regulamentul (UE) 2016/679 și/sau de Legea nr. 363/2018, persoanele ale căror date cu caracter personal fac obiectul unei prelucrări efectuate în cadrul I.G.P.F., pot înainta plângere către A.N.S.P.D.C.P. la sediul acesteia din B-dul G-ral Gheorghe Magheru nr. 28-30, sector 1, Bucuresti, cod 010336, fax: 031.805.96.02, Internet: [**www.dataprotection.ro**](http://www.dataprotection.ro/)**,** sau e-mail: [**anspdcp@dataprotection.ro**](mailto:anspdcp@dataprotection.ro)**.**

Pe durata tuturor prelucrărilor de date personale, I.T.P.F. Iași se supune controlului Autorității Naționale de Supraveghere a Prelucrării Datelor cu Caracter Personal (<http://www.dataprotection.ro>) și dezvoltă relații de colaborare cu Oficiul Responsabilului cu Protecția Datelor Personale din cadrul Ministerului Afacerilor Interne, care este structura specializată care exercită îndrumarea, coordonarea și monitorizarea aplicării unitare a legislației în domeniul protecției persoanelor cu privire la prelucrarea datelor cu caracter personal de către structurile și unitățile Ministerului Afacerilor Interne.

De asemenea, sunt avute în vedere ghidurile, deciziile și recomandările emise de către Autoritatea Națională de Supraveghere a Prelucrării Datelor cu Caracter Personal, precum și documentele de coordonare elaborate de Oficiul Responsabilului cu Protecția Datelor Personale din cadrul Ministerului Afacerilor Interne:

* + **Legea nr. 102/2005** *privind înfiinţarea, organizarea şi funcţionarea Autorităţii Naţionale de Supraveghere a Prelucrării Datelor cu Caracter Personal, republicată, cu modificările și completările ulterioare*;
  + **Legea nr. 129/2018** *pentru modificarea şi completarea Legii nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, precum și pentru abrogarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date;*
  + **Decizia ANSPDCP nr. 128/2018** *privind aprobarea formularului tipizat al notificării de încălcare a securităţii datelor cu caracter personal în conformitate cu Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE*;
  + **Decizia ANSPDCP nr. 133/2018** *privind aprobarea Procedurii de primire și soluționare a plângerilor*;
  + **Decizia ANSPDCP nr. 161/2018** *privind aprobarea Procedurii de efectuare a investigațiilor*;
  + **Decizia ANSPDCP nr. 238/2019** *privind modificarea anexei nr. 2 la Procedura de efectuare a investigaţiilor*;
  + **Decizia ANSPDCP nr. 174/2018** *privind lista operaţiunilor pentru care este obligatorie realizarea evaluării impactului asupra protecţiei datelor cu caracter personal*.

**Link-uri utile:**

* <https://www.dataprotection.ro/>
* <https://www.edpb.europa.eu/edpb_ro>
* <https://www.edps.europa.eu/_en>
* <https://commission.europa.eu/law/law-topic/data-protection_ro>
* <https://ec.europa.eu/justice/article-29/documentation/opinion-recommendation/index_en.htm>

# 5. DEFINIȚII

**Date cu caracter personal** - *orice informaţii privind o persoană fizică identificată sau identificabilă (persoana vizată); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identităţii sale fizice, fiziologice, genetice, psihice, economice, culturale sau sociale;*

**Prelucrare** – *orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;*

**Operator***-**persoană fizică sau juridică, autoritatea publică, agenţia sau alt organism care, singur sau împreună cu altele, stabileşte scopurile şi mijloacele de prelucrare a datelor cu caracter personal; atunci când scopurile şi mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau în dreptul intern;*

**Persoana împuternicită de operator** - *persoana fizică sau juridică, autoritatea publică, agenţia sau alt organism care prelucrează datele cu caracter personal în numele operatorului;*

**Autoritate de supraveghere** - *o autoritate publică independentă instituită de un stat membru în temeiul art. 51 din Regulamentul nr. 679/2016;*

**Autoritate de supraveghere vizată** - *o autoritate de supraveghere care este vizată de procesul de prelucrare a datelor cu caracter personal deoarece:*

* *operatorul sau persoana împuternicită de operator este stabilită pe teritoriul statului membru al autorității de supraveghere respective;*
* *persoanele vizate care îşi au reşedinţa în statul membru în care se află autoritatea de supraveghere respectivă sunt afectate în mod semnificativ sau sunt susceptibile de a fi afectate în mod semnificativ de prelucrare;*
* *la autoritatea de supraveghere respectivă a fost depusă o plângere.*

**Încălcarea securității datelor cu caracter personal** – *înseamnă o încălcare a securității care duce, în mod accidental sau ilegal, la distrugerea, pierderea, modificarea, sau divulgarea neautorizată a datelor cu caracter personal transmise, stocate sau prelucrate într-un alt mod, sau la accesul neautorizat la acestea;*

**Sistem de evidenţă a datelor cu caracter personal** – *orice set structurat de date cu caracter personal accesibile conform unor criterii specifice, fie ele centralizate, descentralizate sau repartizate după criterii funcţionale sau geografice*.

# 6. PRINCIPII ȘI LEGALITATEA PRELUCRĂRII DATELOR CU CARACTER PERSONAL

## ***6.1. Principii legate de prelucrarea datelor cu caracter personal:***

Conform art. 5 din Regulamentul general privind protecția datelor, datele sunt:

* + prelucrate în mod legal, echitabil şi transparent faţă de persoana vizată („*legalitate, echitate şi transparenţă”*);
* colectate în scopuri determinate, explicite şi legitime şi nu sunt prelucrate ulterior într-un mod incompatibil cu aceste scopuri; prelucrarea ulterioară în scopuri de arhivare în interes public, în scopuri de cercetare ştiinţifică sau istorică ori în scopuri statistice nu este considerată incompatibilă cu scopurile iniţiale *(„limitări legate de scop”*); adecvate, relevante şi limitate la ceea ce este necesar în raport cu scopurile în care sunt prelucrate *(„reducerea la minimum a datelor”*);
* exacte şi, în cazul în care este necesar, să fie actualizate; trebuie să se ia toate măsurile necesare pentru a se asigura că datele cu caracter personal care sunt inexacte, având în vedere scopurile pentru care sunt prelucrate, sunt şterse sau rectificate fără întârziere *(„exactitate”*);
* păstrate într-o formă care permite identificarea persoanelor vizate pe o perioadă care nu depăşeşte perioada necesară îndeplinirii scopurilor în care sunt prelucrate datele;
* datele cu caracter personal pot fi stocate pe perioade mai lungi în măsura în care acestea vor fi prelucrate exclusiv în scopuri de arhivare în interes public, în scopuri de cercetare ştiinţifică sau istorică ori în scopuri statistice, sub rezerva punerii în aplicare a măsurilor de ordin tehnic şi organizatoric adecvate prevăzute în prezentul regulament în vederea garantării drepturilor şi libertăţilor persoanei vizate *(„limitări legate de stocare”*);
* prelucrate într-un mod care asigură securitatea adecvată a datelor cu caracter personal, inclusiv protecţia împotriva prelucrării neautorizate sau ilegale şi împotriva pierderii, a distrugerii sau a deteriorării accidentale, prin luarea de măsuri tehnice sau organizatorice corespunzătoare („*integritate şi confidenţialitate*”).

## ***6.2. Legalitatea prelucrării:***

Conform art. 6 din Regulamentul general privind protecția datelor, prelucrarea este legală numai dacă şi în măsura în care se aplică cel puţin una dintre următoarele condiţii:

1. persoana vizată şi-a dat consimţământul pentru prelucrarea datelor sale cu caracter personal pentru unul sau mai multe scopuri specifice;
2. prelucrarea este necesară pentru executarea unui contract la care persoana vizată este parte sau pentru a face demersuri la cererea persoanei vizate înainte de încheierea unui contract;
3. prelucrarea este necesară în vederea îndeplinirii unei obligaţii legale care îi revine operatorului;
4. prelucrarea este necesară pentru a proteja interesele vitale ale persoanei vizate sau ale altei persoane fizice;
5. prelucrarea este necesară pentru îndeplinirea unei sarcini care serveşte unui interes public sau care rezultă din exercitarea autorităţii publice cu care este învestit operatorul;
6. prelucrarea este necesară în scopul intereselor legitime urmărite de operator sau de o parte terţă, cu excepţia cazului în care prevalează interesele sau drepturile şi libertăţile fundamentale ale persoanei vizate, care necesită protejarea datelor cu caracter personal, în special atunci când persoana vizată este un copil.

# *7. C*ATEGORIILE SPECIALE DE DATE:

* este interzisă prelucrarea de date cu caracter personal care dezvăluie originea rasială sau etnică, opiniile politice, confesiunea religioasă sau convingerile filozofice sau apartenenţa la sindicate şi prelucrarea de date genetice, de date biometrice pentru identificarea unică a unei persoane fizice, de date privind sănătatea sau de date privind viaţa sexuală sau orientarea sexuală ale unei persoane fizice (art. 9 din RGPD);
* prelucrarea codului numeric personal sau a altui identificator național este limitată (art. 4 din Legea nr. 190/2018);
* prelucrarea datelor cu caracter personal referitoare la săvârşirea de infracţiuni de către persoana vizată ori la condamnări penale, măsuri de siguranţă sau sancţiuni administrative ori contravenţionale, aplicate persoanei vizate, poate fi efectuată numai de către sau sub controlul autorităţilor publice (art. 10 din RGPD).

# 8. DATE DE CONTACT

**INSPECTORATUL TERITORIAL AL POLIŢIEI DE FRONTIERĂ IAȘI**

*Sediul:* Iaşi, strada George Coşbuc, nr. 3-5;

*Adresa e-mail:* [itpf.iasi@mai.gov.ro](mailto:itpf.iasi@mai.gov.ro)*;*

*Telefon:*0232272220*;*

*Fax:* 0232271719*;*

**RESPONSABILUL CU PROTECȚIA DATELOR CU CARACTER PERSONAL**

*La nivelul I.T.P.F. Iași funcţionează*[*Compartimentul Protecția Datelor cu Caracter Personal*](https://www.politiadefrontiera.ro/ro/main/pg-protectia-datelor-44.html)*;*

*Sediul:* Iaşi, strada George Coşbuc, nr. 3-5*;*

*Telefon:*0232460137

**INSPECTORATUL GENERAL AL POLIȚIEI DE FRONTIERĂ (I.G.P.F.)**

*Sediul: București, sector 6, Bulevardul Geniului, nr. 42C*

*Adresa e-mail:* [*pfr@igpf.ro*](mailto:pfr@igpf.ro)*;*

*Telefon: 021.316.25.98; 021.318.25.92;*

*Fax: 021.312.11.89;*

*Telefon de informare: (+4)0219590.*

**AUTORITATEA NAŢIONALĂ DE SUPRAVEGHERE A PRELUCRĂRII DATELOR CU CARACTER PERSONAL (A.N.S.P.D.C.P.)**

*Sediul: B-dul G-ral Gheorghe Magheru 28-30, sector 1, cod poștal 010336, București*

*Telefon: 031.805.92.11;*

*Fax: 031.805.96.02;*

*Internet:*[*www.dataprotection.ro*](http://www.dataprotection.ro/)*;*

*Adresa e-mail:*[*anspdcp@dataprotection.ro*](mailto:anspdcp@dataprotection.ro)*.*

***Această secțiune a fost a fost actualizată la data de 10.10.2025.***

1. „*persoana vizată și-a dat consimțământul pentru prelucrarea datelor sale cu caracter personal pentru unul sau mai multe scopuri specifice*” [↑](#footnote-ref-1)
2. „*persoana vizată și-a dat consimțământul explicit pentru prelucrarea acestor date cu caracter personal pentru unul sau mai multe scopuri specifice, cu excepția cazului în care dreptul Uniunii sau dreptul intern prevede ca interdicția prevăzută la alineatul (1) să nu poată fi ridicată prin consimțământul persoanei vizate*” [↑](#footnote-ref-2)
3. amânarea, restricționarea sau omiterea [↑](#footnote-ref-3)
4. limitarea dreptului de acces [↑](#footnote-ref-4)
5. Legea nr. 102/2005 [↑](#footnote-ref-5)